Diari Oficial de la Generalitat Valenciana


Sumari del DOGV 1409, del 25-10-1990 (1990/819130)

RESOLUCIÓ de l'Honorable Senyor Conseller d'Obres Públiques, Urbanisme i Transports, del dia 30 d'agost de 1990, per la qual s'aprova definitivament el projecte de modificació puntual del Pla General d'Elx per a l'ajust de viari en la Unitat d'Actuació El. U.A.1.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1409

Data del DOGV
:   25-10-1990

Secció del DOGV
:   ALTRES DISPOSICIONS

Número del document
:   1990/819130


Data del document
:   30-08-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de l'Honorable Senyor Conseller d'Obres Públiques, Urbanisme i Transports, del dia 30 d'agost de 1990, per la qual s'aprova definitivament el projecte de modificació puntual del Pla General d'Elx per a l'ajust de viari en la Unitat d'Actuació E1. U.A.1.  
Vist el projecte de modificació puntual del Pla General d'Elx per a l'ajust de viari en la Unitat d'Actuació E1-UA1.  
Vist que el 16 de juliol de 1990, l'Ajuntament d'Elx sol·licità l'aprovació definitiva del projecte de modificació puntual del Pla General per l'ajust de viari de la Unitat d'Actuació L5.E.E.8.  
Vist que l?esmentat projecte de modificació s'aprovà inicialment el 29 de novembre de 1989 pel Ple de la Corporació, després del dictamen favorable de la Comissió Informativa d'Urbanisme.  
Vist que dit acord fou publicat en el Butlletí Oficial de l?Estat de 10 de gener de 1990, en el Butlletí Oficial de la Província d'Alacant de 29 de desembre de 1989 i en el periòdic «La Verdad» d'Alacant el dia 22 de desembre de 1989.  
Vist que, transcorregut el termini d'un mes d'informació pública, no s'hi presentaren al·legacions.  
Vist que el 27 de febrer de 1990 s'aprovà provisionalment el projecte objecte d'aquest informe.  
Vist que els informes preceptius demanats a la Diputació Provincial i a la Comissió Territorial d'Urbanisme d'Alacant s'emeteren amb data 2 de maig de 1990 i 15 de juny de 1990, respectivament, i els dos en sentit favorable a l?esmentat projecte.  
Vist que la modificació puntual que es pretén dur a terme consisteix a modificar el traçat viari previst en el Pla General per tal de donar accés a la zona residencial Ciutat Jardí, i alhora preservar aquesta zona de la densitat de trànsit de velocitat ràpida que circula per les vies que l?envolten, d'àmplia capacitat, i per això s'ha evitat l'accés directe des de l'avinguda de Santa Pola.  
Atès que la modificació que s'hi pretén dur a terme no té incidència sobre l?estructura general i orgànica del territori i no altera els objectius bàsics establerts.   
Atès que s'han seguit els tràmits previstos en l'article 40.1.a) de la Llei del Sòl i que el Conseller d'Obres Públiques, Urbanisme i Transports té competència per a donar l'aprovació definitiva, en virtut de l'article 40.1.b) de la Llei del sòl, en relació amb el Reial Decret 299/79 de transferències de competències a la Comunitat Valenciana i en relació també amb l'article 3 del Decret 24/87, de 16 de març del Consell de la Generalitat Valenciana.  
Vistos els preceptes legals citats, la Llei del sòl, la Llei de procediment administratiu i d'altres d'aplicació pertinent, resolc:  
Aprovar definitivament el projecte de modificació puntual del Pla General d'Elx per a l'ajust viari en la Unitat d'Actuació E.1 U.A.1  
València, 30 d'agost de 1990.   
El Conseller d'Obres Públiques, Urbanisme i Transports: Eugeni Burriel de Orueta.